Diari Oficial de la Generalitat Valenciana


Sumari del DOGV 4245, del 09-05-2002 (2002/4539)

Notificació al senyor Manuel Pastor.
------------------------------------

### Dades del document

Número de DOGV
:   4245

Data del DOGV
:   09-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4539


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Manuel Pastor. [2002/A4539]
  
Ja que no s'ha pogut notificar al senyor Manuel Pastor en el domicili conegut per aquesta administració la Resolució del director del Centre de Desenvolupament Marítim, de data 5 de març de 2002, per la qual es declara la caducitat de la concessió atorgada a la mercantil Embarcaciones Megamar 2000, SL, per a instal·lació de local comercial dedicat a taller i venda de material nàutic al port de Burriana. D'acord amb el que estableix l'article 59.4 de la Llei 30/1992, de 26 de novembre, es fa públic el text íntegre de la citada resolució perquè el present anunci servisca de notificació a l'interessat.
  
«Donat compte de l'expedient de referència, del qual resulten els antecedents de fet següents:
  
1. Per Resolució del director general d'Obres Públiques del dia 8 de maig de 2000, es va atorgar a la mercantil Embarcaciones Megamar 2000, SL, la concessió administrativa per a l'ocupació i l'explotació d'una nau al port de Burriana, amb destinació a taller i venda de material nàutic, per termini de cinc anys a partir de la data de notificació d'aquesta, el 19 de juny de 2000.
  
La condició particular segona de la citada resolució establia:
  
?2a. Fiança d'explotació. Dins del termini d'un mes, comptador a partir del coneixement de la resolució, el titular de la concessió està obligat a constituir, en els Serveis Territorials de la Conselleria d'Economia i Hisenda a Castelló, una fiança definitiva per import d'un milió quatre-centes vuit mil pessetes (1.408.000 PTA), import equivalent al cànon anual de la concessió, del compliment de la qual donarà coneixement a aquesta administració?.
  
Per la seua banda, en la condició 19 de les generals s'indica:
  
?Serà causa de declaració de caducitat d'aquesta concessió, a més de les previstes legalment, l'incompliment de les obligacions descrites en aquest plec.
  
La declaració de caducitat suposarà la perduda de la fiança o fiances constituïdes, i podrà dur aparellada, a criteri de l'administració, la demolició, la retirada de les obres i les instal·lacions, parcial o total, a càrrec del concessionari, fins i tot amb reposició del terreny al seu anterior estat, en el termini que se li assenyale i sense dret a cap indemnització?.
  
2. Davant de l'incompliment de la condició particular segona, es va requerir la concessionària perquè en el termini de 10 dies s'acreditara la constitució de la fiança, amb l'advertiment de declarar la caducitat de la concessió. El requeriment consta notificat el 30 de novembre de 2000.
  
3. Pel Servei d'Explotació i Conservació de Ports es va emetre informe en relació amb l'expedient de referència, en el qual s'indica que, a pesar dels requeriments efectuats, no s'ha fet efectiu el depòsit de la fiança, i que no ha existit cap ocupació per part de l'interessat.
  
4. Per Resolució del director del Centre de Desenvolupament Marítim del dia 12 de juliol de 2001, es va acordar:
  
?1. Incoar l'expedient de declaració de caducitat de la concessió atorgada a la mercantil Embarcaciones Megamar 2000, SL, per Resolució del director general d'Obres Públiques del dia 8 de maig de 2000, per a l'ocupació i l'explotació d'una nau al port de Burriana, amb destinació a taller i venda de material nàutic.
  
2. Notificar la present provisió d'incoació al concessionari, i se li concedeix un termini de huit dies, perquè formule les al·legacions que estime convenient, de conformitat amb el que disposa l'article 161.1.a del Reglament de Costes?.
  
5. Intentada la notificació de la dita resolució en el domicili conegut per aquesta administració, en el qual s'havien rebut anteriors notificacions de l'expedient, els serveis de Correus van tornar el justificant de recepció amb la indicació de ?caducat?, per la qual cosa es va procedir, d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i es publica en el Diari Oficial de la Generalitat Valenciana amb data 15 d'octubre dels corrents, i s'ha rebut de l'Ajuntament de Burriana, amb data 30 d'octubre dels corrents, el certificat d'exposició de l'edicte durant 15 dies en el tauler d'anuncis.
  
6. Per part de la mercantil interessada no s'han presentat al·legacions.
  
7. El 19 de desembre de 2001 es va dictar proposta de resolució de declaració de caducitat de la concessió, i es remet l'expedient per part de l'Àrea Jurídica al Consell Jurídic Consultiu de la Comunitat Valenciana.
  
8. L'11 de febrer de 2002, l'Àrea Jurídica remet el dictamen favorable emés pel Consell Jurídic Consultiu de la Comunitat Valenciana, que conclou: ?Que és procedent declarar la caducitat de la concessió atorgada a la mercantil Embarcaciones Megamar 2000, SL, per a instal·lació de local destinat a taller i venda de material nàutic, per ser de conformitat amb l'ordenament jurídic.-
  
Atés que l'article 159 del Reglament de Costes estableix que ?l'administració, després de l'audiència prèvia del titular, declararà la caducitat en els casos següents:
  
a) No iniciació, paralització o no terminació de les obres injustificadament durant el termini que es fixe en les condicions del títol.
  
b) Abandonament o falta d'utilització durant un any sense que ningú mitjance en justa causa.
  
c) En general, per incompliment d'altres condicions la inobservança de les quals estiga expressament sancionada amb la caducitat en el títol corresponent.-
  
Atés que en el present supòsit concorren les tres causes de caducitat.
  
Atés el que disposa l'article 161 del Reglament de Costes sobre el procediment per a la declaració de caducitat de les concessions, i no hi ha oposició per part del concessionari.
  
Fent ús de les atribucions que confereix al director del Centre de Desenvolupament Marítim l'article 35 del Decret 210/2001, de 18 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, de conformitat amb el Consell Jurídic Consultiu de la Comunitat Valenciana, resolc:
  
Primer
  
Declarar la caducitat de la concessió atorgada a la mercantil Embarcaciones Megamar 2000, SL, per Resolució del director general d'Obres Públiques del dia 8 de maig de 2000, per a l'ocupació i l'explotació d'una nau al port de Burriana, amb destinació a taller i venda de material nàutic, i no pot haver pronunciament respecte de la fiança ja que aquesta no s'ha constituït.
  
Segona
  
Notificar la present resolució a la mercantil Embarcaciones Megamar 2000, SL, al Servei d'Explotació i Conservació de Ports i al Consell Jurídic Consultiu de la Comunitat Valenciana.
  
Resolució dictada pel director del Centre de Desenvolupament Marítim, que li comunique perquè en prenga coneixement i tinga els efectes corresponents.»